techiaith/cofnodycynulliad_en-cy huggingface dataset:
English: Thank you, Minister. The most recent annual report by the chief inspector of schools showed there was far too much variation in standards of teaching, learning and leadership in schools across Wales. Given that, is the Minister concerned that Estyn is not planning or inspecting local education authorities in the next inspection round? Instead, it plans to focus on the regional consortia.
Welsh: Diolch yn fawr, Weinidog. Dangosodd yr adroddiad blynyddol diweddaraf gan y prif arolygydd ysgolion fod llawer gormod o amrywiaeth o ran safonau addysgu, dysgu ac arweinyddiaeth mewn ysgolion ledled Cymru. O ystyried hynny, a yw'r Gweinidog yn bryderus nad yw Estyn yn cynllunio neu'n arolygu awdurdodau addysg lleol yn y cylch arolygu nesaf? Yn lle hynny, mae'n bwriadu canolbwyntio ar y consortia rhanbarthol.
English: It's important to recognise, were that to be true, it may be that people would have some concerns, but let me say this: Estyn are continuing to meet with local authorities, local education authorities, to continue to have discussions with them about the sort of the support that they require; the improvement conferences that have taken place across Wales at the moment are designed to look again at the way in which we inspect local education authorities; and it isn't true to say that there will be no relationship between Estyn and local education authorities for the period of time to which the Member refers. And it's important therefore not to draw too many, too great a conclusion from that particular statement. There will continue to be a relationship between Estyn and particular education authorities where that support is required, and there will continue to be meetings between Estyn and local education authorities throughout this period.
Welsh: Mae'n bwysig cydnabod, pe bai hynny'n wir, efallai y byddai gan bobl bryderon, ond gadewch i mi ddweud hyn: mae Estyn yn parhau i gyfarfod ag awdurdodau lleol, awdurdodau addysg lleol, er mwyn parhau i gynnal trafodaethau gyda hwy am y math o gymorth sydd ei angen arnynt; mae'r cynadleddau gwella sydd wedi'u cynnal ledled Cymru ar hyn o bryd yn cael eu cynllunio i edrych eto ar y ffordd rydym yn arolygu awdurdodau addysg lleol; ac nid yw'n wir i ddweud na fydd unrhyw berthynas rhwng Estyn ac awdurdodau addysg lleol am y cyfnod o amser y mae'r Aelod yn cyfeirio ato. Ac mae'n bwysig felly nad ydym yn dod i ormod o gasgliadau rhy fawr o'r datganiad hwnnw. Bydd perthynas yn parhau rhwng Estyn ac awdurdodau addysg penodol lle y mae angen y cymorth hwnnw, a bydd cyfarfodydd rhwng Estyn ac awdurdodau addysg lleol yn parhau drwy gydol y cyfnod hwn.
English: Minister, the latest Estyn report also highlights the fact that inspection outcomes for special schools aren't as positive as previous years, and the results for pupil referral units continue to be poor. In light of this, what specific steps is the Welsh Government taking to improve outcomes in special schools and in pupil referral units specifically?
Welsh: Weinidog, mae adroddiad diweddaraf Estyn hefyd yn tynnu sylw at y ffaith nad yw'r deilliannau arolygu ar gyfer ysgolion arbennig ddim cystal o gymharu â'r blynyddoedd blaenorol. Mae'r canlyniadau ar gyfer unedau cyfeirio disgyblion yn parhau i fod yn wael. Yn sgil hyn, pa gamau penodol mae Llywodraeth Cymru yn eu cymryd i wella canlyniadau mewn ysgolion arbennig, ac mewn unedau cyfeirio disgyblion?
English: I hope that the support required by special schools will be offered by the consortia and others where that is necessary. I understand and accept the point made by the Member, and I think that the system of review that we have at the moment - the inspection system, rather - is a very robust one, and because of that we understand the situation that some special schools will face, and the schools will receive the support that they need to improve.
Welsh: Rydw i'n gobeithio y bydd y gefnogaeth sydd ei hangen ar ysgolion arbennig yn cael ei chynnig gan y consortia ac eraill lle mae hynny yn angenrheidiol. Rydw i'n deall ac yn derbyn y pwynt sydd wedi cael ei wneud gan yr Aelod, ac rydw i'n meddwl bod y system o adolygu sydd gennym ni yn un sy'n gryf ac yn gweithio, ac oherwydd hynny rydym ni'n deall y sefyllfa a fydd gan rai ysgolion arbennig, ac mi fydd yr ysgolion yn cael y gefnogaeth sydd ei hangen arnyn nhw i wella.
English: Band B of the twenty-first century schools and education programme is planned for the period 2019-24, and is currently under development. The Welsh Government will continue to work with our partners, including local authorities, diocesan authorities and the further education sector to understand demand for investment and key projects.
Welsh: Mae band B y rhaglen addysg ac ysgolion yr unfed ganrif ar hugain wedi cael ei gynllunio ar gyfer y cyfnod 2019-24, ac mae'n cael ei ddatblygu ar hyn o bryd. Bydd Llywodraeth Cymru yn parhau i weithio gyda'n partneriaid, gan gynnwys awdurdodau lleol, awdurdodau esgobaethol a'r sector addysg bellach i ddeall y galw am fuddsoddiad a phrosiectau allweddol.
English: Thank you for that answer, Minister. The twenty-first century schools programme to date has actually been an excellent example of how we can improve the education facilities for our young children. In my own constituency, we've just seen the Cabinet Secretary open officially Ysgol Bae Baglan; Awel y Môr has been created; and there are three new sites in Margam; the new Welsh-medium secondary in Sandfields; and the new primary school in Britton Ferry. But this is important, as we still have schools in the category C and D situation, where we need to replace those schools. You've given me a timeline of 2019-24, but what criteria can we get under way to ensure that those schools that are now in need of the next stage can actually get their bids in as quickly as possible to ensure that the funding for the children who go to those schools, and the education facilities for the children who go to those schools, can be in place as quickly as possible?
Welsh: Diolch i chi am yr ateb hwnnw, Weinidog. Mae rhaglen ysgolion yr unfed ganrif ar hugain wedi bod yn enghraifft ardderchog hyd yn hyn o sut y gallwn wella'r cyfleusterau addysg ar gyfer ein plant ifanc. Yn fy etholaeth fy hun, rydym newydd weld Ysgrifennydd y Cabinet yn agor Ysgol Bae Baglan yn swyddogol; mae Awel y Môr wedi cael ei chreu; a cheir tri safle newydd ym Margam; yr ysgol uwchradd cyfrwng Cymraeg newydd yn Sandfields; a'r ysgol gynradd newydd yn Llansawel. Ond mae hyn yn bwysig, gan fod gennym ysgolion yng nghategorïau C a D o hyd, lle y mae angen ysgolion newydd yn lle'r ysgolion hynny. Rydych wedi rhoi llinell amser o 2019-24 i mi, ond pa feini prawf y gallwn eu cael ar waith i sicrhau bod yr ysgolion sydd angen symud ymlaen yn awr at y cam nesaf yn gallu cyflwyno eu ceisiadau cyn gynted ag y bo modd er mwyn sicrhau y gellir rhoi'r cyllid ar gyfer y plant sy'n mynd i'r ysgolion hynny, a'r cyfleusterau addysg ar gyfer y plant sy'n mynd i'r ysgolion hynny, ar waith cyn gynted â phosibl?
English: The Member's absolutely right to emphasise the investment that's taken place in schools across Wales. Band A has seen a rebuild and refurbishment of over 150 schools and colleges across Wales. That's a real investment in the education of children and young people for the future. The second wave will begin - band B will begin in 2019 and run over a five-year period to 2024. Investment priorities for the next funding period are currently being developed in partnership with local authorities, further education institutions and others. The aim of the band B programme is to reduce the number of poor condition schools and colleges, to provide enough places to deliver Welsh and English-medium education, and ensure effective and efficient use of the educational estate. And I would advise all of those who have an interest in that to have conversations immediately with local authorities and take these matters forward.
Welsh: Mae'r Aelod yn gwbl gywir i bwysleisio'r buddsoddiad sydd wedi digwydd mewn ysgolion ledled Cymru. Mae band A wedi gweld dros 150 o ysgolion a cholegau ledled Cymru yn cael eu hailadeiladu a'u hadnewyddu. Mae hwnnw'n fuddsoddiad go iawn yn addysg plant a phobl ifanc ar gyfer y dyfodol. Bydd yr ail don yn dechrau - bydd band B yn dechrau yn 2019 ac yn para am gyfnod o bum mlynedd hyd at 2024. Mae blaenoriaethau buddsoddi ar gyfer y cyfnod ariannu nesaf yn cael eu datblygu ar hyn o bryd mewn partneriaeth ag awdurdodau lleol, sefydliadau addysg bellach ac eraill. Nod y rhaglen band B yw lleihau nifer yr ysgolion a cholegau sydd mewn cyflwr gwael, er mwyn sicrhau bod digon o leoedd ar gyfer darparu addysg cyfrwng Cymraeg a chyfrwng Saesneg, a sicrhau defnydd effeithiol ac effeithlon o'r ystad addysgol. A byddwn yn cynghori pawb sydd â diddordeb yn hynny i drafod ar unwaith gydag awdurdodau lleol a bwrw ymlaen â'r materion hyn.
English: Minister, I wonder if you'd look at the official website, which is sponsored by the Welsh Government and the WLGA, click on 'latest news', and the latest news on it is a construction conference on how to build a good school, dated 12 May 2015. Now, I know we're in between schemes or phases, but this does give the impression the whole programme is dormant, and you need a more alert - I would suggest - website.
Welsh: Weinidog, tybed a fyddech yn edrych ar y wefan swyddogol sy'n cael ei noddi gan Lywodraeth Cymru a Chymdeithas Llywodraeth Leol Cymru, clicio ar 'newyddion diweddaraf', a'r newyddion diweddaraf arni yw cynhadledd adeiladu ar sut i adeiladu ysgol dda, dyddiedig 12 Mai 2015. Nawr, rwy'n gwybod ein bod rhwng cynlluniau neu gyfnodau, ond mae hyn yn rhoi'r argraff fod y rhaglen gyfan yn segur, a byddwn yn awgrymu bod angen gwefan fwy bywiog arnoch.
English: I would find it very difficult to disagree with that.
Welsh: Byddwn yn ei chael yn anodd iawn anghytuno â hynny.
English: Despite the twenty-first century schools programme, difficulties do still arise with older schools in need of repair. We had a rather ludicrous situation this winter, when 1,400 pupils from three Cardiff secondary schools were being ferried out to places like the Motorpoint Arena, the SWALEC stadium, county hall and Barry College for lessons. This did cause considerable disruption. Does the Minister think this situation was acceptable, and can his department do anything to avoid similar disruption in future?
Welsh: Er gwaethaf rhaglen ysgolion yr unfed ganrif ar hugain, mae anawsterau'n parhau gydag ysgolion hŷn sydd angen eu hatgyweirio. Cawsom sefyllfa braidd yn chwerthinllyd y gaeaf hwn, pan gafodd 1,400 o ddisgyblion o dair ysgol uwchradd yng Nghaerdydd eu cludo i lefydd fel Arena Motorpoint, stadiwm SWALEC, neuadd y sir a Choleg y Barri i gael gwersi. Achosodd hyn aflonyddwch sylweddol. A yw'r Gweinidog yn credu bod y sefyllfa hon yn dderbyniol, ac a yw ei adran yn gallu gwneud unrhyw beth i osgoi aflonyddwch tebyg yn y dyfodol?
English: Clearly, that's a matter for the education authority in the city. What I will say is that all education authorities are expected to provide a coherence of education throughout the day and throughout these periods for the children and young people they're delivering education to.
Welsh: Yn amlwg, mater i'r awdurdod addysg yn y ddinas yw hwnnw. Yr hyn a ddywedaf yw bod disgwyl i bob awdurdod addysg ddarparu addysg gydlynol drwy gydol y dydd a thrwy gydol y cyfnodau hyn ar gyfer y plant a'r bobl ifanc y maent yn darparu addysg iddynt.
English: Cylchoedd Ti a Fi', Welsh-medium parent and toddler groups, are an important part of the Welsh-medium early years provision supported by Mudiad Meithrin. We want to ensure there is a clear path of support for parents to use Welsh with their children, with the aim of increasing numbers reaching Welsh-medium education.
Welsh: Mae cylchoedd Ti a Fi, grwpiau rhieni a babanod cyfrwng Cymraeg, yn rhan bwysig o ddarpariaeth cyfrwng Cymraeg y blynyddoedd cynnar a gefnogir gan y Mudiad Meithrin. Rydym am sicrhau bod llwybr clir o gymorth i rieni ddefnyddio'r Gymraeg gyda'u plant, gyda'r nod o weld niferoedd cynyddol yn cael addysg cyfrwng Cymraeg.
English: Thank you, Minister. If we want to see a million Welsh speakers, then the journey for many starts with 'cylch Ti a Fi', then Mudiad Meithrin and then primary school and then, finally, secondary school. Then we will have children at 16 years of age who are fluent Welsh speakers. How does the Welsh Government support the 'Ti a Fi' movement?
Welsh: Diolch, Weinidog. Os rydym ni eisiau miliwn o siaradwyr Cymraeg, mae'r daith, i lawer, yn dechrau gyda mudiad Ti a Fi, wedyn Mudiad Meithrin, ar ôl hynny ysgol gynradd, ac, yn olaf, ysgol gyfun. Yna bydd gyda ni blant 16 oed sy'n siarad Cymraeg yn rhugl. Sut mae Llywodraeth Cymru yn cefnogi'r mudiad Ti a Fi?
English: I thank the Member for the question. There is a package of support for 'cylchoedd Ti a Fi', which was announced in the autumn of last year, and that includes advice and examples of good practice to ensure that existing groups and new groups can receive support and also be established anew. In addition, there's a grant of £1.4 million in the next financial year, which will support a range of activities, including support to expand provision for the early years through the medium of Welsh, and 'cylchoedd Ti a Fi' are an important part of that provision.
Welsh: Rydw i'n diolch i'r Aelod am ei gwestiwn. Mae yna becyn o gefnogaeth i gylchoedd Ti a Fi, sydd wedi cael ei gyhoeddi yn ystod hydref y llynedd, ac mae hynny yn cynnig cyngor ac enghreifftiau o ymarfer da i sicrhau bod grwpiau sy'n bodoli yn barod, a grwpiau newydd, yn gallu cael eu cefnogi a'u creu. Yn ychwanegol at hynny, mae yna grant o £1.4 miliwn yn y flwyddyn ariannol nesaf, sy'n cefnogi 'range' o weithgareddau, sy'n cynnwys cefnogaeth at ehangu darpariaeth ar gyfer y blynyddoedd cynnar trwy gyfrwng y Gymraeg, ac mae grwpiau Ti a Fi, cylchoedd Ti a Fi, yn rhan hynod o bwysig o'r ddarpariaeth yna.
English: It's crucial that we develop and enhance the work of the Mudiad Meithrin as part of the Government's 1 million Welsh speakers strategy. Now, of course, we need to work on a number of other fronts, too, in order to achieve that goal. Last week, this was launched - 'Reaching the Million' - by Plaid Cymru, setting out the strategic priorities that we must work around. This includes expanding childcare and Welsh-medium education, but we must also create the economic conditions that will assist the development of the language. It's becoming increasingly obvious that the challenge of the language stands side by side with the challenge of tackling poverty and ensuring the economic resilience of our communities. So, as you develop your 1 million Welsh speakers strategy, what cross-departmental work is happening within Government in order to tackle the impact that a weak economy and poverty has on the future of the Welsh language?
Welsh: Mae'n hanfodol ehangu a datblygu gwaith y Mudiad Meithrin fel rhan o strategaeth miliwn o siaradwyr y Llywodraeth, ond wrth gwrs mae angen gweithio ar sawl maes arall hefyd er mwyn cyrraedd y nod. Yr wythnos diwethaf, fe lansiwyd hwn - 'Cyrraedd y Miliwn' - gan Blaid Cymru, gan osod y blaenoriaethau strategol y mae'n rhaid gweithredu o'u cwmpas. Mae hwn yn cynnwys ehangu gofal plant ac addysg cyfrwng Cymraeg, ond hefyd mae'n rhaid creu'r amodau economaidd priodol i ffyniant yr iaith. Mae'n dod yn gynyddol amlwg fod her yr iaith yn sefyll ochr yn ochr â'r her o drechu tlodi a sicrhau dycnwch economaidd ein cymunedau. Felly, wrth i chi ddatblygu eich strategaeth miliwn o siaradwyr, pa gyd-weithio trawsadrannol sydd yn digwydd yn y Llywodraeth er mwyn mynd i'r afael â'r effaith mae economi wan a thlodi yn ei gael ar ddyfodol yr iaith?
English: I should thank the Member for sending me a copy of that document. I haven't had an opportunity to read it yet; I'll be doing that over the weekend, perhaps. But I very much appreciate it. May I say this? The language strategy will be a Government strategy, and it won't be the strategy of any particular department. It'll be developed across the Government, including every Government department, and then it will be accepted by the Cabinet in order to ensure that it is a priority for the whole of Welsh Government. And so every issue, such as poverty, as the Member has just alluded to, will be part of it, and the 'cylchoedd Ti a Fi' provision, as has been raised by Mike Hedges, will also be part of it, and the wider early years provision will also be part of it. This is a comprehensive strategy, and includes all of Welsh Government.
Welsh: Dylwn i ddiolch i'r Aelod am yrru copi o'r ddogfen i mi. Nid ydw i wedi cael cyfle i'w darllen hi eto, ond mi fyddaf i'n ei wneud e dros y penwythnos, efallai. Rydw i'n gwerthfawrogi hynny. A gaf i ddweud hyn? Mi fydd y strategaeth iaith yn strategaeth Llywodraeth, nid strategaeth unrhyw adran neu adran benodol. Mi fydd y strategaeth yn cael ei datblygu ar draws y Llywodraeth, yn cynnwys pob un adran o Lywodraeth, ac wedi hynny bydd hi'n cael ei derbyn gan y Cabinet i sicrhau ei bod hi'n flaenoriaeth i Lywodraeth Cymru yn ei chyfanrwydd. Felly, mae pob un mater, fel tlodi, fel mae'r Aelod wedi ei godi, yn mynd i fod yn rhan ohoni hi, a darpariaethau cylchoedd Ti a Fi, fel sydd wedi cael eu codi gan Mike Hedges, mi fydd y rhain yn rhan ohoni hi, a'r ddarpariaeth ehangach blynyddoedd cynnar yn rhan ohoni hi hefyd. Mae hon yn strategaeth gynhwysfawr, yn cynnwys pob un rhan o Lywodraeth Cymru.
English: I think one of the most inspiring things that we've seen in recent years has been the growth in the enthusiasm for the language in the parts of north-east Wales that you represent, which haven't been, traditionally, Welsh-speaking areas. I remember that one of my first visits as a Minister in this Assembly was to the Eisteddfod in Flintshire. I think it was a great experience for many of us, and we thoroughly enjoyed our time there. Can I say that one of the things we're looking at doing is investing in programmes such as Cymraeg for Kids, which are there to support and sustain the use and acquisition of the language, not by individual children but by families, and that the role of parents is absolutely essential to that, both when parents feel uncomfortable with a child acquiring and using the language, which might not have been used in the home before, but also then sustaining and enabling the parent to enjoy the children's education, to feel comfortable in what the children are learning, to help with homework and to support the child's developing language needs and language acquisition. So, I hope that the Cymraeg for Kids programme will sustain and support the use of Welsh, both amongst the children themselves but amongst the family as a whole. I hope, if we are able to do that, then we will achieve far more than simply providing educational opportunities for the children but also a much richer cultural experience for the family as a whole.
Welsh: Rwy'n credu mai un o'r pethau mwyaf ysbrydoledig rydym wedi'i weld yn y blynyddoedd diwethaf yw'r twf yn y brwdfrydedd dros yr iaith yn y rhannau o ogledd-ddwyrain Cymru rydych yn eu cynrychioli, nad ydynt wedi bod, yn draddodiadol, yn ardaloedd Cymraeg eu hiaith. Rwy'n cofio mai un o fy ymweliadau cyntaf fel Gweinidog yn y Cynulliad hwn oedd â'r Eisteddfod yn Sir y Fflint. Rwy'n credu ei fod yn brofiad gwych i lawer ohonom, a mwynhaom ein hamser yno'n fawr. A gaf fi ddweud mai un o'r pethau rydym yn ystyried eu gwneud yw buddsoddi mewn rhaglenni fel Cymraeg i Blant, sydd yno i gefnogi a chynnal defnydd o'r iaith a chaffael iaith, nid gan blant unigol ond gan deuluoedd, a bod rôl rhieni yn gwbl hanfodol i hynny, pan fo rhieni'n teimlo'n anghyfforddus gyda phlentyn yn caffael ac yn defnyddio'r iaith, nad yw, o bosibl, wedi cael ei defnyddio yn y cartref o'r blaen, ond hefyd cynnal a galluogi'r rhiant i fwynhau addysg y plant, i deimlo'n gyfforddus yn yr hyn y mae'r plant yn ei ddysgu, i helpu gyda gwaith cartref ac i gefnogi anghenion ieithyddol datblygol y plentyn a chaffael iaith? Felly, rwy'n gobeithio y bydd y rhaglen Cymraeg i Blant yn cynnal ac yn cefnogi defnydd o'r Gymraeg, ymysg y plant eu hunain yn ogystal ag ymysg y teulu cyfan. Rwy'n gobeithio, os gallwn wneud hynny, y byddwn yn cyflawni llawer mwy na darparu cyfleoedd addysgol ar gyfer y plant yn unig, ac yn sicrhau profiad diwylliannol llawer cyfoethocach ar gyfer y teulu cyfan.
English: Responsibility for the payment of the tuition fee grant transferred from the Higher Education Funding Council for Wales to the Welsh Government with effect from 1 April 2015. The technical adjustment of £21.1 million was confirmation of the final transfer of the ring-fenced budget outlined in the 2016 ministerial remit letter to HEFCW.
Welsh: Trosglwyddodd y cyfrifoldeb dros dalu'r grant ffioedd dysgu o Gyngor Cyllido Addysg Uwch Cymru i Lywodraeth Cymru o 1 Ebrill 2015 ymlaen. Roedd yr addasiad technegol o £21.1 miliwn yn gadarnhad o drosglwyddiad terfynol y gyllideb wedi'i chlustnodi a amlinellwyd yn y llythyr cylch gwaith gweinidogol ar gyfer 2016 i CCAUC.
English: The Minister describes this as a technical change, and that was also what the Cabinet Secretary for finance said to me in a letter on 15 March, that it was a technical adjustment within the portfolio. Could the Minister therefore explain why Kirsty Williams told the Children, Young People and Education Committee on 17 October the tuition fee grant will be in excess of original estimates of £257.6m for 2016-17. We will therefore action the transfer of £21.1m from HEFCW to Welsh Government in the 2nd supplementary budget partly to cover the additional expenditure.'
Welsh: Mae'r Gweinidog yn disgrifio hyn fel newid technegol, a dyna a ddywedodd Ysgrifennydd y Cabinet dros gyllid wrthyf hefyd mewn llythyr ar 15 Mawrth, ei fod yn addasiad technegol o fewn y portffolio. Felly, a all y Gweinidog egluro pam y dywedodd Kirsty Williams wrth y Pwyllgor Plant, Pobl Ifanc ac Addysg ar 17 Hydref y bydd y grant ffioedd dysgu 'yn fwy na'r amcangyfrifon gwreiddiol o £257.6m ar gyfer 2016-17. Felly, byddwn yn mynd ati i drosglwyddo £21.1m o CCAUC i Lywodraeth Cymru yn yr ail gyllideb atodol yn rhannol i dalu am y gwariant ychwanegol.'
English: Presiding Officer, the Member is at least consistent in asking the same question to a number of different Ministers and committees at different times, but I will disappoint the Member by giving the same answer as those Ministers have already given him. He's received his letter on 15 March. I'm very happy, Presiding Officer, to test your patience again and read it in its entirety onto the record, but I'm not sure that would achieve very much. I have to say this to the Member: the points that he has raised both in Finance Committee and again here were answered in the letter of 15 March. This is a technical adjustment to the budgets that are associated with higher education. The published budget documentation explains this, and it's been explained by both the finance Minister and by the education Secretary in these matters.
Welsh: Lywydd, mae'r Aelod o leiaf yn gyson yn gofyn yr un cwestiwn i nifer o wahanol Weinidogion a phwyllgorau ar wahanol adegau, ond byddaf yn siomi'r Aelod drwy roi'r un ateb ag y mae'r Gweinidogion hynny eisoes wedi'i roi iddo. Mae wedi derbyn ei lythyr ar 15 Mawrth. Rwy'n hapus iawn, Lywydd, i brofi eich amynedd eto a'i ddarllen yn ei gyfanrwydd ar gyfer y cofnod, ond nid wyf yn siŵr y byddai hynny'n cyflawni llawer iawn. Mae'n rhaid i mi ddweud hyn wrth yr Aelod: cafodd y pwyntiau y mae wedi'u codi yn y Pwyllgor Cyllid ac eto yma eu hateb yn y llythyr ar 15 Mawrth. Mae hwn yn addasiad technegol i'r cyllidebau sy'n gysylltiedig ag addysg uwch. Mae'r dogfennau cyllideb a gyhoeddwyd yn esbonio hyn, ac mae wedi cael ei esbonio gan y Gweinidog cyllid a'r Ysgrifennydd addysg yn y materion hyn.